b"\n_START_ARTICLE_\nManx Telecom\n_START_SECTION_\nHistorie\n_START_PARAGRAPH_\nHistorisk har telefonsystemet p\xc3\xa5 Man blitt drevet som et monopol av britiske General Post Office, og senere av British Telecom, og blitt operert som en del av telefondistriktet Liverpool (i England)._NEWLINE_I 1985 annonserte Mans regjering at det ville tildele lisens med varighet p\xc3\xa5 tyve \xc3\xa5r for \xc3\xa5 operere telefonsystemet i en anbudsordning. Som en del av denne prosessen opprettet British Telecom i 1986 et Man-registrert datterselskap, Manx Telecom, for \xc3\xa5 by p\xc3\xa5 anbudet. Det ble antatt at en lokal identitet, tilknytning og ledelse ville v\xc3\xa6re mer politisk akseptabelt i anbudsprosessen da de konkurrerte med Cable & Wireless for \xc3\xa5 vinne lisensen._NEWLINE_Ikke uventet vant Manx Telecom anbudsrunden og begynte kommersielle operasjoner under den nye identiteten fra 1. januar 1987._NEWLINE_Den 17. november 2001 ble Manx Telecom en del av mmO2 etter en splittelse av BT Wireless' operasjoner fra BT-gruppen.\n_START_SECTION_\nOperasjoner\n_START_PARAGRAPH_\nManx Telecom best\xc3\xa5r av to divisjoner: en divisjon for mobiltelefoni og en for faste linjer som utgj\xc3\xb8r landlinjeoperasjonene til Telef\xc3\xb3nica O2. I den delen har Manx Telecom investert over 50 millioner engelske pund i infrastruktur for telekommunikasjon p\xc3\xa5 \xc3\xb8ya, og er forpliktet til ytterligere en investering p\xc3\xa5 30 millioner pund for de neste tre \xc3\xa5rene._NEWLINE_Nettverket for mobiltelefoni som er operert av Manx Telecom har blitt benyttet av O2 som et milj\xc3\xb8 for \xc3\xa5 utvikle og pr\xc3\xb8ve nye produkter og tjenester f\xc3\xb8r det blir lansert i full skala i Storbritannia. I desember 2001 ble selskapet det f\xc3\xb8rste telekommunikasjonsselskapet i Europa til \xc3\xa5 lansere et \xe2\x80\x9dlevende\xe2\x80\x9d 3G-nettverk. I november 2005 ble selskapet det f\xc3\xb8rste i Europa som tilb\xc3\xb8d sine kunder tjenesten av typen High-Speed Downlink Packet Access (ogs\xc3\xa5 kalt turbo-3G eller 3.5G)."